**Informacinis pranešimas** „[Kodėl reikalingos vakcinos nuo COVID-19?](https://koronastop.lrv.lt/lt/vakcinavimas#item-445)“

* Vakcinos nuo COVID-19 yra vaistai, kuriais siekiama užkirsti kelią naujo koronaviruso SARS-CoV-2 sukeltoms ligoms, sukeliant imuninį organizmo atsaką.
* Dabartinė COVID-19 pandemija yra pasaulinė krizė, turinti milžinišką neigiamą poveikį žmonių sveikatai, socialiniam ir ekonominiam gyvenimui.
* COVID-19 gali sukelti sunkių ligų su dar nežinomomis ilgalaikėmis pasekmėmis bet kokio amžiaus žmonėms. Kai kurie ligų atvejai gali baigtis mirtimi.

Atsižvelgiant į kritinę epidemiologinę situaciją, kurioje atsidūrė visuomenės sveikata, visame pasaulyje vakcinos nuo COVID-19 yra kuriamos kur kas greičiau nei įprastai. Kompanijos naudoja skirtingus būdus, padedančius sutrumpinti vakcinos kūrimo terminus, tačiau privalo griežtai laikytis tų pačių teisinių farmacinės kokybės, saugumo ir veiksmingumo reikalavimų, kurie galioja ir kitiems vaistams.

**Nacionalinio vėžio instituto (NVI) onkoimunologo, biomedicinos mokslų daktaro Mariaus Striogos informacija:**

2021 03 25 pateikta JAV, Čilėje ir Peru atlikto AstraZeneca vakcinos III fazės klinikinio tyrimo PIRMINĖ analizė, t.y. papildyti ir patikslinti anksčiau (2021 03 22) paskelbtos TARPINĖS analizės efektyvumo ir saugumo rezultatai, įvertinus 32 449 savanorių duomenis, kai simptominių COVID-19 atvejų skaičius tyrime buvo 190 (anksčiau skelbti duomenys buvo pateikti, kai simptominių COVID-19 atvejų skaičius buvo 141).

Pirminės analizės rezultatai rodo, kad AZ vakcina efektyviai apsaugo nuo COVID-19 infekcijos:

* efektyvumas, apsaugant nuo simptominių COVID-19 atvejų - 76% (anksčiau skelbta 79%);
* efektyvumas, apsaugant nuo sunkių ligos formų ir hospitalizacijos - 100%;
* efektyvumas vyresnių nei 65 metų amžiaus grupėje - 85% (anksčiau skelbta 80%). Senjorai sudarė apie 20% visų savanorių. Apie 60% savanorių turėjo gretutinių ligų, susijusių su padidėjusia sunkios COVID-19 eigos rizika, tokių kaip cukrinis diabetas, sunkus nutukimas, kardiovaskulinės ligos.

AZ vakcinos saugumą vertinanti nepriklausoma ekspertų grupė (Data Safety Monitoring Board), joje dalyvaujant ir neurologui, atliko atskirą analizę dėl komplikacijų, susijusių su krešėjimo sistemos sutrikimais:

* 21 583 savanorių, gavusių bent vieną AZ vakcinos dozę, grupėje nenustatyta didesnės rizikos komplikacijų, susijusių su krešėjimo sistemos sutrikimais (trombozėmis ir tromboembolijomis);
* nenustatyta nei vieno galvos smegenų veninių sinusų trombozės atvejo.

Tyrimo dalyviai atsitiktinės atrankos būdu buvo įtraukiami į tiriamąją (vakcinos) ir kontrolinę (placebo) grupes santykiu 2:1.

Savanoriams skirtos dvi AZ vakcinos ar placebo dozės, tarp jų darant 4 sav. pertrauką.

Belieka sulaukti GALUTINĖS analizės rezultatų, kurie bus publikuoti recenzuojamame medicinos žurnale. Tačiau galutiniai rezultatai jau mažai besiskirs nuo dabar paskelbtų pirminės analizės rezultatų.

Straipsnius anglų kalba rasite čia:

<https://www.astrazeneca.com/media-centre/press-releases/2021/azd1222-us-phase-iii-primary-analysis-confirms-safety-and-efficacy.html?fbclid=IwAR1w2xLWSPyeO4qrtIrPTO1je5dr4tgxl7sW2wK8BBmYVsyLSy0XyTT0Rhw>

<https://www.bbc.com/news/world-us-canada-56521166>

Pagarbiai,

Gintarė Pečiulienė

Visuomenės sveikatos specialistė, vykdanti sveikatos priežiūrą mokykloje

Šiaulių miesto savivaldybės visuomenės sveikatos biuras

Mob. tel. 8 672 50 757

gintare.peciuliene@sveikatos-biuras.lt

www.sveikatos-biuras.lt

https://www.facebook.com/siauliuvsb